Diari Oficial de la Generalitat Valenciana


Sumari del DOGV 8105, del 14-08-2017 (2017/7409)

RESOLUCIÓ de 9 d'agost de 2017, de la Conselleria de Transparència, Responsabilitat Social, Participació i Cooperació, per la qual es concedeixen subvencions destinades a les entitats socials per a la realització d'activitats en matèria de coneixement normatiu, tecnològic i de creació de xarxes de col·laboració social relacionades amb el sistema d'alertes ràpides en la lluita contra la corrupció.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8105

Data del DOGV
:   14-08-2017

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2017/7409


Data del document
:   09-08-2017

Organisme emissor
:   Conselleria de Transparència, Responsabilitat Social, Participació i Cooperació

Tipus de document
:   Resolució

Anàlisi jurídica

 Descriptors 

:   * Conselleria de Transparència, Responsabilitat Social, Participació i Cooperació
    * ajuda pública

RESOLUCIÓ de 9 d'agost de 2017, de la Conselleria de Transparència, Responsabilitat Social, Participació i Cooperació, per la qual es concedeixen subvencions destinades a les entitats socials per a la realització d'activitats en matèria de coneixement normatiu, tecnològic i de creació de xarxes de col·laboració social relacionades amb el sistema d'alertes ràpides en la lluita contra la corrupció. [2017/7409]  
Vistes les actuacions realitzades per a la tramitació i resolució dels expedients incoats com a conseqüència de les sol·licituds presentades en el marc de l'Ordre 4/2017, de 12 de juny, de la Conselleria de Transparència, Responsabilitat Social, Participació i Cooperació, per la qual s'estableixen les bases reguladores, i la convocatòria per a l'any 2017, de les subvencions destinades a les entitats socials per a la realització d'activitats en matèria de coneixement normatiu, tecnològic i de creació de xarxes de col·laboració social relacionades amb el sistema d'alertes ràpides en la lluita contra la corrupció (DOGV 8064, 16.06.2017), es resol la dita convocatòria basant-se en els següents,  
  
  
Antecedents de fet  
  
Primer. Mitjançant l'Ordre 4/2017, de 12 de juny, de la Conselleria de Transparència, Responsabilitat Social, Participació i Cooperació, es van establir les bases reguladores, i es van convocar per a l'any 2017, les subvencions destinades a les entitats socials per a la realització d'activitats en matèria de coneixement normatiu, tecnològic i de creació de xarxes de col·laboració social relacionades amb el sistema d'alertes ràpides en la lluita contra la corrupció (DOGV 8064, 16.06.2017).  
  
Segon. De conformitat amb la base novena apartat 1 de l'esmentada ordre de convocatòria, el termini de presentació de sol·licituds va finalitzar el 7 de juliol de 2017.  
Tercer. Vistes les sol·licituds presentades i efectuats els requeriments pertinents perquè les entitats interessades pogueren esmenar o millorar aquelles, la comissió de valoració prevista en la base reguladora dotzena s'ha reunit, en data 25 de juliol de 2017, per a avaluar-les d'acord amb els criteris objectius d'atorgament establits en la base reguladora tretzena i elevar proposta motivada de resolució atenent a allò que s'ha disposat per la base reguladora catorzena.  
  
En els referits requeriments d'esmena i millora de les sol·licituds es va advertir expressament que, de no esmenar la falta o no presentar tota la documentació exigida, es tindria a l'entitat interessada per desistida de la seua petició.  
Quart. En la reunió de la comissió de valoració es van exposar les pautes generals per a formular la proposta i els criteris seguits per a realitzar la corresponent baremació i la proposició d'assignació de quantitats econòmiques, en funció de la puntuació obtinguda per cada entitat. Tot això consta en l'acta de 25 de juliol de 2017 en la que s'efectua la proposta motivada de la resolució.  
  
Fonaments de dret  
  
I. De conformitat amb l'article 160.4.c de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, en relació amb els articles 1 i 3 del Decret 160/2015, de 18 de setembre, del Consell, pel que aprova el Reglament orgànic i funcional de la Conselleria de Transparència, Responsabilitat Social, Participació i Cooperació, i amb la base reguladora dotzena d'aquesta convocatòria, l'òrgan competent per a resoldre els expedients tramitats és el conseller de Transparència, Responsabilitat Social, Participació i Cooperació.  
II. De conformitat amb l'apartat 1 de la base reguladora onzena, la subsecretaria de la Conselleria de Transparència, Responsabilitat Social, Participació i Cooperació, s'ha encarregat d'ordenar i instruir el procediment, acordant totes les actuacions necessàries per a la determinació, coneixement i comprovació de les dades en virtut dels quals procedeix adoptar la resolució pertinent.  
III. Les subvencions convocades per l'Ordre 4/2017, de 12 de juny, de la Conselleria de Transparència, Responsabilitat Social, Participació i Cooperació, es finançaren amb càrrec al capítol IV, línia de subvenció S831000 del programa 96.49.43.734.86, d'Atenció al ciutadà, qualitat i inspecció de serveis, del pressupost de la Generalitat per a 2017.  
  
La quantia de l'import global màxim destinat a finançar estes subvencions ascendeix a 60.000 euros (seixanta mil euros), dels quals, 30.000 euros es destinaran, de conformitat amb la base setena a «activitats vinculades al suport legal existent o el necessari desplegament normatiu en l'àmbit tecnològic», i 30.000 euros a les «activitats vinculades al coneixement dels desenvolupaments en l'àmbit tecnològic», tot això en relació amb l'objecte de la subvenció: construcció de sistemes de lluita proactiva contra la corrupció i les males pràctiques en les organitzacions públiques.  
IV. La comissió de valoració, de conformitat amb les bases reguladores dotzena, tretzena i catorzena, ha elevat la corresponent proposta motivada de resolució, amb l'aplicació prèvia dels criteris objectius d'atorgament per a baremar les sol·licituds.  
  
En este sentit, l'òrgan col·legiat va adoptar les decisions següents:  
  
«1. En primer lloc, es proposa, la concessió de 30.000 euros, dins de la modalitat A, Activitats vinculades al suport legal existent o el necessari desplegament normatiu en l'àmbit tecnològic, a l'entitat Transparència Internacional Espanya, expedient TSCORN/2017/3, per haver superat el mínim de puntuació exigida en la base tretzena, sent el projecte millor valorat dins de la seua modalitat.  
2. En segon lloc, es proposa la concessió de 30.000 euros, respecte a la modalitat B, Activitats vinculades al coneixement dels desenrotllaments en l'àmbit tecnològic, a l'entitat Fundació Internacional Baltasar Garzón, expedient TSCORT/2017/4, per haver superat el mínim de puntuació exigida en la base tretzena, sent el projecte millor valorat dins de la seua modalitat.  
3. Finalment, es proposa l'exclusió de les següents sol·licituds pels motius que es detallen:  
a) Associació Mesura, TSCORN/2017/1: les activitats proposades no estan desenrotllades dins de l'àmbit de la gestió pública, sinó dins d'un marc temàtic mediambiental, sense adaptar-se a les especificacions de les bases reguladores en la seua base setena.  
b) Associació Ciutadania i Comunicació, TSCORN/2017/2: documentació essencial especificada per la lletra a de l'apartat 5 de la base novena, no presentada.  
La proposta adoptada s'assumeix ací, en la seua integritat, com a fonament d'aquesta resolució.  
  
Per tot això i de conformitat amb l'article 160.4.c de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, en relació amb els articles 1 i 3 del Decret 160/2015, de 18 de setembre, del Consell, pel que aprova el Reglament orgànic i funcional de la Conselleria de Transparència, Responsabilitat Social, Participació i Cooperació, i amb la base reguladora dotzena d'aquesta convocatòria, resolc:  
  
Concedir a les entitats socials que figuren en l'annex I les puntuacions que en ell s'indiquen per aplicació dels criteris objectius d'atorgament previstos en la base reguladora tretzena, així com els imports econòmics que també es ressenyen en el dit annex, de conformitat amb la proposta motivada de resolució efectuada per la comissió de valoració i amb càrrec al capítol IV, línia de subvenció S831000 del programa 59.70.62.673.76, Atenció al ciutadà, qualitat i inspecció de serveis, del pressupost de la Generalitat per a l'exercici 2017, amb un import màxim global de 60.000. - (seixanta mil euros).  
  
  
Les entitats beneficiàries hauran de complir les obligacions previstes en la base reguladora sisena, interpretada en connexió amb la resta de l'Ordre 4/2017, de 12 de juny, de la Conselleria de Transparència, Responsabilitat Social, Participació i Cooperació.  
En atenció a l'apartat 4 de la base reguladora dessetena, la subdirecció general que tinga assignades les funcions de la inspecció de serveis efectuarà les comprovacions oportunes per a obtindre una evidència raonable sobre l'adequada aplicació de les subvencions atorgades, tot això conforme al corresponent pla de control.  
D'acord amb la base catorzena de l'Ordre 4/2017, de 12 de juny, i amb els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, contra aquesta resolució, que posa fi a la via administrativa, cabrà interposar els recursos següents:  
a) Recurs potestatiu de reposició en el termini d'un mes, comptat des de l'endemà de la seua publicació, davant de la persona titular de la Conselleria amb competències en matèria d'inspecció de serveis.  
b) O bé directament recurs contenciós administratiu en el termini de dos mesos, comptats des de l'endemà de la seua publicació, davant de la Sala Contenciosa Administrativa del Tribunal Superior de Justícia de la Comunitat Valenciana, de conformitat amb el que estableixen els articles 10 i 46.1 de la Llei 29/1998, de 13 de juliol, reguladora de la jurisdicció contenciosa administrativa.  
Tot això sense perjuí que les entitats socials interessades puguen interposar qualsevol altre recurs que estimen pertinent.  
  
València, 9 d'agost de 2017.- El conseller de Transparència, Responsabilitat Social, Participació i Cooperació: Manuel Alcaraz Ramos.  
  
  
  
  
ANNEX I  
Entitats beneficiàries  
  
Entitat sol·licitant Puntuació assignada per cada criteri d'atorgament Import a concedir  
Transparencia Internacional España  
TSCORN/2017/3 a) Aspectes tècnics: 26 punts  
b) Aspectes sobre l'entitat sol·licitant: 11 punts 30.000 euros  
Fundación Internacional Baltasar Garzón  
TSCORT/2017/4 a) Aspectes tècnics: 28 punts  
b) Aspectes sobre l'entitat sol·licitant: 13 punts 30.000 euros